Luettelo Marvel Cinematic Universe -elokuvien näyttelijöistä

Marvel Cinematic Universe on sarja Marvel Studiosin 2000-luvulla tuottamia toisiinsa nivoutuvia supersankarielokuvia, jotka perustuvat Marvel Comicsin sarjakuvahahmoihin. Ensimmäinen vaihe, toinen vaihe ja kolmas vaihe, jotka tunnetaan myös ”Ikuisuus-saagana”, sisälsivät useista eri supersankareista kertovia elokuvia, niiden jatko-osia, sekä neljä Avengers-elokuvaa. Neljäs vaihe, viides vaihe ja kuudes vaihe puolestaan tunnetaan ”Multiversumi-saagana”. Nekin sisältävät sisälsivät useista eri supersankareista kertovia elokuvia, mutta vasta kuudenteen vaiheeseen kuuluvat seuraavat kaksi Avengers-elokuvaa: Avengers: Doomsday (2026) ja Avengers: Secret Wars (2027).
Elokuvat ovat adaptoitu useista Marvel Comicsin sarjakuvista ja niissä on useita päänäyttelijöitä: Chris Hemsworth näyttelee Thoria Ikuisuus-saagan elokuvissa sekä elokuvassa Thor: Love and Thunder (2022); Chris Pratt näyttelee Guardians of the Galaxy -elokuvissa Galaksin Vartijoiden johtajaa Peter Quilliä / Tähtilordia, ja palaa rooliinsa myös elokuvassa Guardians of the Galaxy Vol. 3 (2023), esiintyy myös Hemsworthin kanssa elokuvassa Thor: Love and Thunder. Paul Rudd ja Evangeline Lilly esittävät Scott Langia / Muurahaismiestä ja Hope van Dynea / Ampiaista Ant-Man -elokuvissa ja palaavat rooleihinsa myös elokuvassa Ant-Man and the Wasp: Quantumania (2023). Benedict Cumberbatch palaa näyttelemään Stephen Strangea / Tohtori Outoa elokuvaan Doctor Strange in the Multiverse of Madness (2022), kun taas Tom Holland palaa Peter Parkerin / Hämähäkkimiehen rooliin elokuvassa Spider-Man: No Way Home (2021), jossa myös Cumberbatch esiintyy, sekä myös nimettömässä neljännessä Spider-Man -elokuvassa (2026). Brie Larson palaa näyttelemään Carol Danversia / Kapteeni Ihmettä elokuvassa The Marvels (2023), Teyonah Parrisin ja Iman Vellanin näytellessä Monica Rambeau’ta ja Kamala Khania / Neiti Ihmettä.
Esiinnyttyään sivurooleissa useissa Ikuisuus-saagan elokuvissa, Scarlett Johansson näyttelee Natasha Romanoffia / Mustaa Leskeä elokuvassa Black Widow (2021), Letitia Wright näyttelee Shuria / Mustaa Pantteria elokuvassa Black Panther: Wakanda Forever (2022), Anthony Mackie näyttelee Sam Wilsonia / Kapteeni Amerikkaa elokuvassa Captain America: Brave New World (2025), Sebastian Stan näyttelee Ukonnuolten kenttäjohtajana toimivaa Bucky Barnesia elokuvassa Thunderbolts* (2025), ja Don Cheadle näyttelee James Rhodesia / Sotakonetta elokuvassa Armor Wars. Simu Liu näyttelee Xu Shang-Chi’tä elokuvassa Shang-Chi and the Legend of the Ten Rings (2021), kun taas Gemma Chan näyttelee elokuvan Eternals (2021) päähenkilöä Sersiä. Lisäksi Ryan Reynolds ja Hugh Jackman palaavat X-Men-elokuvasarjasta näyttelemään Wade Wilsonia / Deadpoolia ja James ”Logan” Howlettia / Wolverinea elokuvassa Deadpool & Wolverine (2024), Pedro Pascal näyttelee Ihmenelosten johtajaa Reed Richardsia / Herra Fantastista elokuvassa The Fantastic Four: First Steps (2025), ja Mahershala Ali näyttelee Eric Brooksia / Bladea elokuvassa Blade. Holland, Cumberbatch, Mackie ja Pascal esiintyvät myös elokuvassa Avengers: Doomsday, Cumberbatchin, Mackien ja Pascalin esiintyessä myös elokuvassa Avengers: Secret Wars.
Jonathan Majors näytteli Multiversumi-saagan alkuperäisiksi pääroistoiksi kaavailtuja Victor Timelyn / Kang Valloittajan lukuisia variantteja elokuvassa Ant-Man and the Wasp: Quantumania, ja Robert Downey Jr. näyttelee elokuvissa Avengers: Doomsday ja Avengers: Secret Wars saagan uutta pääroistoa Victor von Doomia / Tohtori Doomia, tehden sitä ennen cameoesiintymisen elokuvassa The Fantastic Four: First Steps. Ja Reynoldsin ja Jackmanin, muutamat muut 20th Century Foxin, New Line Cineman ja Sony Picturesin Marvel-elokuvista tutut näyttelijät palasivat myös rooleihinsa Multiversumi-saagan elokuvissa, kuten Tobey Maguire, Willem Dafoe, Alfred Molina, Thomas Haden Church, Andrew Garfield, Rhys Ifans, Jamie Foxx ja Tom Hardy elokuvassa Spider-Man: No Way Home, Patrick Stewart elokuvassa Doctor Strange in the Multiverse of Madness, Kelsey Grammer elokuvassa The Marvels, sekä Morena Baccarin, Rob Delaney, Chris Evans, Jennifer Garner, Brianna Hildebrand, Stefan Kapičić, Dafne Keen, Shioli Kutsuna, Tyler Mane, Wesley Snipes, Karan Soni, Aaron Stanford, Lewis Tan ja Leslie Uggams elokuvassa Deadpool & Wolverine. Alla olevassa listassa on lajiteltu elokuvissa esiintyneet hahmot sukunimen mukaan. Kaikki ne hahmot, jotka ovat esiintyneet myös muissa MCU:n medioissa, kuten lyhytelokuvissa, televisiosarjoissa sekä verkkosarjoissa, ovat huomioitu.